Pʌyʌyob majlel a wicot. Jatyet ma chalen jeel pejtyel bajche i tyʌlel mi mel israelob che mi tsʌctisan jini tan tsa bʌ i wʌ sube Dios. Jatyet ma wʌquen i tyojol jini mu bʌ i cʌñob. Che mi yujtyel pejtyel bajche mi melob chujbiyʌch yʌcob ti pitis loquel i jol chaan i señʌjlel tsaix i tsʌctisʌ i tan tsa bʌ i wʌ subeyob Dios. Che jini pejtyelel quixtyañujob mi quej i ñatyañob chaan mach melel bajche ti tyajayetyob ti tan. Mux i ñatyañob chaan jatyet jeel chʌncolʌch a chujbiben i mandar tyac Moisés.